Melodeon er nært beslektet med harmonium, men skiller seg fra denne ved at luften suges ved hjelp av undertrykk, istedenfor å blåses. Dette gir to ganske ulike klangresultat. I et melodeon undertrykkes det ofte lite sjarmerende overtonespekteret til de vibrerende tungene, mens et harmonium vil la disse spre seg langt mer uhindret. Som resultat av dette har et melodeon ofte en mer behagelig klangfarge enn et harmonium.